**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 25.07.2022 ora 08.00 – 26.07.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 26.07.2022, ora 08.00**

**RÂURI:**

Debitele au fost în general staționare exceptând cursurile mijlocii şi inferioare ale râurilor: Moldova, Bistriţa şi Trotuş unde au fost în creştere uşoară prin propagare.

 Pe râurile din bazinul Someșul Mare, pe cursurile inferioare ale Mureșului, Timișului și Bârzavei debitele au fost în scădere.

Debitele medii zilnice se situează în general la valori sub mediile multianuale lunare, cu coeficienţi moduli mai mici de 30%, mai mari (între 30-50%) pe râurile din bazinele hidrografice: Vișeu, Someșul Mare, Jiu, Prahova, pe cursul Mureșului, pe cursul superior al Trotuşului și pe cursul inferior al Ialomiței. Cele mai mari valori (între 50-80%) din valorile medii multianuale lunare se înregistrează pe cursul superior al Moldovei și pe cursul superior și mijlociu al Bistriței.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare.

Sunt posibile ușoare creșteri de niveluri și debite pe unele râuri mici din zonele montane, cu o probabilitate mai mare în a doua parte a zilei în vestul și nord – vestul țării, ca urmare a precipitațiilor sub formă de aversă prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș)** în intervalul 25.07.2022 – 26.07.2022 **a fost staționar,** având valoarea de **1950 m3/s,** sub media multianuală a lunii  **iulie (5350 m3/s).**

În aval de Porțile de Fier debitele au fost în scădere.

**Debitul la intrarea în țară (secțiunea Baziaș) va fi în scădere (1900 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 25.07.2022, ora 08.00 – 26.07.2022, ora 08.00**

**În ţara,** deși valorile termice diurne au fost în scădere față de ziua anterioară în mare parte din țară, cu precădere în sud, vremea s-a menținut călduroasă în majoritatea zonelor, pe arii restrânse caniculară și cu disconfort termic în sudvest.

*Indicele temperatură-umezeală (ITU) a atins sau depășit pragul critic de 80 de unități în vestul și sudul Olteniei, în sud-vestul Banatului și al Munteniei*. Cerul a fost variabil în regiunile sudice, iar ziua și la munte, izolat în Muntenia și Dobrogea a plouat slab, iar în restul teritoriului a fost mai mult senin. Vântul a suflat slab și moderat, cu ușoare intensificări în sud-est. Temperaturile maxime s-au situat între 27 de grade la Rădăuți, Suceava, Târgu Neamț, Piatra Neamț, Darabani și Mangalia și 37 de grade la Băile Herculane, Moldova Nouă și Calafat, iar la ora 06 temperatura aerului avea valori cuprinse între 8 grade la Miercurea Ciuc și 24 de grade la Șiria (jud. Arad).

**La Bucureşti,** valorile termice diurne au fost în scădere față de ziua precedentă, dar vremea s-a menținut călduroasă, cu o maximă de 33 de grade. Cerul a fost variabil, iar vântul a suflat slab și moderat. La ora 06 temperatura aerului avea valori de 18 grade la stația meteo Băneasa, 20 grade la Filaret și 21 de grade la Afumați.

**3. Prognoza meteorologică în intervalul 26.07.2022, ora 08.00 – 27.07.2022, ora 08.00**

**În ţara,** vremea va fi călduroasă, chiar caniculară pe arii extinse în regiunile vestice, sudice și local în centru și în nord-vest. Disconfortul termic va crește, iar indicele temperatură-umezeală (ITU) va depăși pragul critic de 80 de unități în Oltenia, Muntenia, în Câmpia de Vest și pe alocuri în Dobrogea continentală. Pe parcursul zilei cerul va fi variabil şi doar la munte vor fi posibile izolat ploi de scurtă durată, iar vântul va sufla în general moderat pe litoral şi pe crestele montane. Seara şi noaptea însă, în regiunile vestice, nord-vestice, va creşte probabilitatea pentru manifestări de instabilitate atmosferică (înnorări accentuate, local intensificări ale vântului, posibil vijelii, averse şi descărcări electrice). Temperaturile maxime se vor încadra în general între 30 şi 38 de grade, iar minimele termice vor fi cuprinse între 13 şi 23 de grade, mai coborâte în depresiunile din estul Transilvaniei spre 8...9 grade.

**La Bucureşti,** **valul de căldură se va intensifica și vremea va fi din nou caniculară, cu disconfort termic accentuat și indice temperatură-umezeală (ITU) ce va depăși pragul critic de 80 de unități.** Cerul va fi mai mult senin, iar vântul va sufla slab până la moderat. Temperatura maximă se va situa în jurul valorii de 36 de grade, iar cea minimă va fi de 20...21 de grade, mai scăzută în zona preorășenească spre 18 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

***Direcţia Silvică Mehedinţi*** informează despre producerea, în data de 24.07.2022, la ora 15.00, a unui incendiu de litieră pe raza Ocolului Silvic Renaşterea Pădurii, localitatea Jina Veche, judeţul Mehedinţi. A fost afectată o suprafață de 4 ha fond frestier privat. Incendiul a fost stins în 24.07.2022, la ora 17.00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Mehedinţi*** informează despre producerea, în data de 23.07.2022, la ora 13.00, a unui incendiu de litieră pe raza Ocolului Silvic Simian, localitatea Gârniţa, judeţul Mehedinţi. A fost afectată o suprafață de 1,5 ha fond forestier de stat. Incendiul a fost stins în 23.07.2022, la ora 16.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Mehedinţi*** informează despre producerea, în data de 24.07.2022, la ora 17.00, a unui incendiu de litieră pe raza Ocolului Silvic Simian, localitatea Opraneşti, judeţul Mehedinţi. A fost afectată o suprafață de 5,28 ha fond forestier de stat. Incendiul a fost stins în 24.07.2022, la ora 21.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Mehedinţi*** informează despre producerea, în data de 24.07.2022, la ora 12.00, a unui incendiu de litieră pe raza Ocolului Silvic Strehaia, localitatea Butoieşti, judeţul Mehedinţi. A fost afectată o suprafață de 5,09 ha, fond forestier de stat. Incendiul a fost stins în 24.07.2022, la ora 14.50, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Gorj*** informează despre producerea, în data de 23.07.2022, la ora 18.00, a unui incendiu de litieră pe raza Ocolului Silvic Peşteana, comuna Tg. Cărbuneşti, localitatea Floreşteni, judeţul Mehedinţi. A fost afectată o suprafață de 2 ha. Incendiul a fost stins în 23.07.2022, la ora 20.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Suceava*** informează despre producerea, în data de 23.07.2022, la ora 15.30, a unui incendiu de litieră pe raza Ocolului Silvic Podu Iloaie, localitatea Podu Iloaie, judeţul Iaşi. A fost afectată o suprafață de 1 ha fond frestier de stat. Incendiul a fost stins în 23.07.2022, la ora 17.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

***Direcţia Silvică Suceava*** informează despre producerea, în data de 21.07.2022, la ora 15.40, a unui incendiu de litieră pe raza Ocolului Silvic Bucovina, comunei Izv. Sucevei, localitatea Cârlibaba, judeţul Suceava. A fost afectată o suprafață de 0,3 ha fond frestier privat. Incendiul a fost stins în 21.07.2022, la ora 16.30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a III-a pentru: S.C. PISCICOLA S.RL. Iasi, S.C. Noralex S.A. Iasi, S.C. CC & PES S.R.L. Iasi, prin reducerea debitelor la sursă (r.Miletin – ac.Hălceni) și SC MIHPES SRL Iaşi prin reducerea debitelor la sursa r. Valea Oii – ac. Sârca.

Județul Botoşani:

* Se menţine situaţia de restricţii în alimentarea cu apă pentru piscicultură la folosinţă: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Başeu - ac. Cal Alb corespunzător treptei a III-a de restricţii..

***Administratia Bazinala de Apă* Jiu**

* Începând cu 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administratia Bazinala de Apă* Buzău**

* Se mentine faza de atentionare/ avertizare conform prevederilor Planului de restrictii si folosire a apelor in perioadeledeficitare pentru B.H. Dunare 2021-2025, instituita de A.B.A. Buzau Ialomita in data de 7.07.2022. Prezentaconstituie faza de atentionare care nu implica aplicare de restrictii la folosintele consumatoare de apa.Pana in prezent nu a fost necesara punerea in aplicare a “Planului de restrictii si folosirea a apei in perioadedeficitare – bh Ialomita, bh Buzau, bh Calmatui.

***Administratia Bazinala de Apă* Dobrogea-Litoral**

* Având în vedere atingerea pe sectorul Chiciu (km 375)- Izvoarele (km 345)- Cernavodă (km 298)-Hârşova (km 238) a nivelului, respectiv a debitului Fluviului Dunărea corespunzătoare fazei de atenţionare/ avertizare conform prevederilor planului de restricţii și folosirea a apelor în perioadele deficitare pentru BH Dunăre 2021- 2025, va fi instituită **faza de atenționare/avertizare** de către **A.B.A. Buzău-Ialomița, A.B.A. Prut și S.G.A. Tulcea** pentru folosințele se alimentează cu apă din fluviul Dunărea, de **la Chiciu (km 375) -Isaccea– Tulcea- braț Chilia- bra**ț **Sulina.**

***Administratia Bazinala de Apă* Ialomiţa-Buzău**

* Se menţine faza de atenţionare/ avertizare conform prevederilor Planului de restricţii și folosire a apelor în perioadele deficitare pentru B.H. Dunare 2021-2025, instituită de A.B.A. Buzău-Ialomiţa în data de 07.07.2022. Prezenta constituie faza de atenţionare care nu implică aplicare de restricţii la folosinţele consumatoare de apă. Până în prezent nu a fost necesară punerea în aplicare a “Planului de restricţii și folosire a a apei în perioade deficitare – bh Ialomiţa, bh Buzău, bh Călmăţui”.

**Direcția Comunicare**